मधुर भंडारकर की दो फिल्मों 'फैशन' और 'जेल' से इंडस्ट्री में एंट्री करने वाली मुग्धा गोडसे का कहना है कि अब वह हर तरह के रोल करने को तैयार हैं। यही नहीं, अब मुग्धा को आइटम नंबर करने में भी कोई दिक्कत नहीं है। शर्त सिर्फ यह है कि वह आइटम नंबर उन्हें पसंद आना चाहिए। मुग्धा बताती हैं, 'मुझे आइटम नंबर करने में कोई परहेज नहीं है। हालांकि यह पूरी तरह मेरी चॉइस पर डिपेंड करेगा। अगर मुझे वह पसंद होगा, तो करूंगी, वरना नहीं करूंगी।' गौरतलब है कि पिछले दिनों रिलीज हुई मुग्धा की फिल्म 'हेल्प' को बॉक्स ऑफिस पर कुछ खास सफलता नहीं मिली, लेकिन अब उन्हें अपनी आने वाली फिल्म 'विल यू मैरी मी' से काफी उम्मीदें हैं। यह एक रोमांटिक कॉमेडी फिल्म है।